  Анжелика Тихонова корреспондент Удмуртиысь спортсменъёс Уфаын ляб адӟисьёс пӧлын уянъя Россилэн чемпионатаз вить медаль утӥзы. Со сярысь элькунысь спортъя но адаптацияя школалэн «ВКонтакте» мерлыко вотэсысь огиназ ивортӥзы. Егор Кузьмин баттерфляй амалэн 50 метре уянын зарни медаль утӥз но со амалэн ик 100 метре уянын кыкетӥ луиз. Булат Салихов брассэн 50 метре уянын кык азвесь басьтӥз. Дмитрий Энтентеев эрико амалэн 400 метре уянын куинетӥ луиз. Уясьёсты Валентин Голиков дасяз. Ӵошатсконъёсы Россиысь 20 пала улосвылъёсысь 74 спортсменъёс пыриськизы Тодэ вайытом, Удмуртилэн командаез сӧсыръёслэн огъяросси тол спартакиадазылэн огъя зачётаз вормиз. Тегъёс: Спорт Удмуртия Россия сӧсыръёс уян  